Zoči Voči

Zoči Voči je slovenská rocková hudobná skupina z Nitry, ktorá vo svojej tvorbe vychádza z hudobných žánrov akými sú metalcore, punk, rock a hardcore. Časom túto zmes štýlov obohatili o prvky z popu. Skupina vznikla 9. októbra 2004 a jej zakladateľmi boli Michal Žitňanský (spev, gitara) s Filipom Mikom (spev, basová gitara). Neskôr sa k nim pridal Vlado Kovár (spev, bicie) a nakoniec Samo Jančo (spev, gitara). Zo začiatku hrali prevažne prebrané piesne, no postupne začali pripájať vlastné skladby, ktorých autorom je prevažne Michal Žitňanský. Po niekoľkých výmenách gitaristov, a piatich štúdiových albumoch skupina oslávila 20 rokov fungovania na scéne koncertom v klube MMC v októbri 2024.
História.
História a začiatky.
História kapely Zoči Voči začína v lete roku 2003. Vtedy sa zrodila myšlienka založiť kapelu. K dvojici M. Žitňanský a F. Miko sa pridal Vlado Kovár ako bubeník. Prvými nástrojmi, na ktoré hrali, bola španielska gitara a tamburína. Najväčšou oporou a odborným kritikom bol Ing. Ján Žitňanský, ktorý sa venoval hudbe profesionálne v skupine "Profil". 
Postupne rozšírili chudobnú nástrojovú základňu o staršie elektrické gitary značky Jolana a jednoduchú reprodukčnú zosilovaciu aparatúru (15 W kombo a dve 120 W bedne). Skúšobňou sa stala garáž u Žitňanských. Nadšenie z hudby a tvorby vysoko vyvažovalo nedostatok nástrojov, napríklad poriadnej súpravy bicích, ktorú nahrádzala iba tamburína a rôzne improvizácie.
Texty skladal M. Žitňanský.
V zime, a po presune z garáže do pivnice, kedy k nástrojom pribudla aj basová gitara, sa k trojici pridal aj Samo Jančo.
Názov kapely sa zrodil v hlave Michalovho brata Tomáša v októbri 2004. Na jar 2005 pribudli mikrofóny s mixpultom a napokon v apríli aj bicie.
Prvé demá.
V roku 2005 bol nahratý prvý demo album s 18 skladbami. Vďaka nemu sa dostali do povedomia ľudí v okolí Nitry. V roku 2007 pribudlo druhé demo. Až rok 2009 sa môže označiť pre kapelu ako prelomový. Sama Janča nahrádza novy gitarista Michal „Coney“ Rybanský, ktorý hrával aj v kapele Jamestown, ale napokon sa rozhodol pre Zoči Voči. Vďaka záujmu poslucháčov začína kapela koncertovať aj v Česku, pričom prichádzajú ponuky na spoločné koncertovanie od iných kapiel. Koncom roku 2009 líder slovenskej kapely "Iné Kafe" Vratko Rohoň v jednom rozhovore kapelu spomenul medzi tými, ktoré by mohli vyplniť miesto po nich.
Koncerty.
Prvý koncert sa uskutočnil 22. októbra 2005. Rozpačité reakcie publika sprevádzali prvé roky koncertovania, kedy podpora prichádzala najmä od rodín, priateliek a kamarátov. Účinkovanie na koncertoch spoločne s inými kapelami bolo formou rôznej svojpomoci a výpomoci medzi kapelami navzájom.. 
V roku 2009 odohrala kapela svoju prvú mini-šnúru. 
V roku 2010 prišlo turné, keď spoločne s kapelami The Paranoid a Problém odohrala 12 koncertov po celom Slovensku, na podporu debutového albumu S tebou idem ďalej a veľa dalších koncertov. Celkovo ich bolo vyše 60. V polovici roku 2010 dochádza opäť ku zmene v zostave, kapelu po vzájomnej dohode opúšťa Michal „Coney“ Rybanský a po niekoľkých mesiacoch ho nahrádza nový gitarista Ján Pisoň.
Pozícia kapely Zoči Voči na hudobnej scéne sa zaťala meniť z „predskokanov“ známejším skupinám na rovnocennú a plnohodnotnú kapelu, ktorá začala zapĺňať kluby a privádzala ľudí na koncerty. 
Na jar roku 2011 vyrazili na svoje prvé vlastné turné.. Počas leta sa kapela sústredila na nahrávanie druhého albumu. Do tvorivého procesu sa už zapojil aj nový gitarista Jano a album vyšiel na jeseň pod názvom Nikto z nás nie je bez chýb. Nasledovalo dovtedy najúspešnešie turné Monster Energy Tour. 
V roku 2012 sa kapela zamerala na české publikum, najmä jesenným turné s kapelou Prague Conspiracy. Na prelome rokov 2012/2013 vyšiel singel na skladbu Už nevládzem z pripravovaného tretieho albumu. Jar 2013 patrila Offensive Tour po Slovensku v spoločnosti kapiel ako The Downhill a Till We Drop. Po uspešných festivalových vystúpeniach vychádza na jeseň 2013 album Milovaní-Nenávidení. Na jeho prezentáciu sa uskutočnilo Česko-Slovenské turné s kapelou Zakázaný Ovoce. 
Jar 2014 a turné Slávik In Memoriam, kde sa Zoči Voči predstavili ako predskokan kapiel Horkýže Slíže a Polemic vo velkých halách po celom Slovensku. Na jeseň vyšiel špeciálny, experimentálny album Audioheroin, ktorí obsahoval akustické a popovejšie skladby. Koncerty k podpore albumu prebiehali v sálach kín. 
Jar 2015 - Česko-Slovenské turné ako predkapela Iné kafé, spoločne s českou kapelou Rybičky 48. Na jeseň opäť klubová šnúra po Česku v spoločnosti Prague Conspiracy a Criminal Colection. 
Na jar 2016 kapela vydáva singel Kráľ k turné YTB Tour 2016, ktoré sa konalo s účasťou najúspešnejších slovenských YouTuberov 
V septembri odchádza po šiestich úspešných rokoch Jano Pisoň a nahrádza ho Juraj Štefánik (syn gitaristu kapely Horkýže Slíže). Tesne predtým vyšiel singel Milión Ciest a nasledovalo turné Celý týždeň dospávam Tour na predstavenie nového člena. 
V roku 2017 kapela nahráva ďalši album s názvom XIII, už aj s novým členom, ktorým sa stal Miroslav 'Horso' Horský. Na koncertoch sa ujal klávesov, tretej gitary a vokálov. Jesenné turné prebehlo s kapelou Rybičky 48 po celom Československu. 
Roky 2018 a 2019 kapela intenzívne koncertovala, či už ako predskokan alebo na vlastných klubových šnúrach, takisto odhorala veľa festivalov a vydala singel Chlapi neplačú. 
Turné, ktoré začalo v marci 2020 k desiatemu výročiu debutu prerušila po štyroch koncertoch pandémia Covid-19. Touto udalosťou boli poznačené ešte dalšie dva roky, kedy sa odohralo len niekoľko open-air koncertov cez letá, bez možnosti hrania v kluboch. Takisto z kapely odišiel Horso a kapela sa vrátila ku štvročlenej zostave, s učasťou technika Košťa, ktorý hrá na gitare namiesto Michala v niektorých skladbách. 
Kapela medzitým nahrala dva single, Pondelok a Rany a na jar 2023 sa znovu vrátila do klubov. Jeseň priniesla turné k desiatym narodeninám albumu Milovaní-Nenávidení, kde album zaznel celý. 
12.10.2024 sa uskutočnil výročný koncert "20 rokov a stále spolu" k narodeninám kapely v Bratislavskom klube MMC. Zaznel špeciálny, vyše dvojhodinový, playlist tvorený z celého prierezu tvorbou a takisto aj dve nové skladby, ktoré boli zložené k tejto udalosti O mňa sa nemusíš báť (feat. Igor Belaj) a Nechaj ma tak. S kapelou vystúpilo mnoho hostí ako bývalí členovia, producent Jimi Cimbala, či Igor Belaj (ex-Paranoid). 
Diskografia.
S tebou idem ďalej.
Svoj prvý album S tebou idem ďalej, kde sa nachádza 11 piesní vlastnej tvorby, kapela nahrávala začiatkom roku 2010. Kapela sa na stránkach českého punkového portálu ipunk stáva objavom mesiaca.. 
Úspech debutového albumu kapelu podnietil k rozhodnutiu, že ku skladbe „"Stratený"“, ktorá sa ale nenachádzala na prvom albume, natočia videoklip. Následne bol pod réžijnou taktovkou Martina Hossu natočený ďalší videoklip na singel „"2012"“.
Jedinečná nespútanosť kapely na koncertoch, komunikácia s publikom a energickosť sa pre organizátorov rôznych festivalov stala značkou a zárukou kvalitného koncertu. Pribúdali pozvania do regionálnych rozhlasových alebo televíznych médií.
Dátum vydania: "Marec 2010"
Vydavateľ: "Zoči Voči"
Nikto z nás nie je bez chýb.
Dátum vydania: "Október 2011" Vydavateľ: "Zoči Voči"
Tracklist:
MILOVANÍ – NENÁVIDENÍ
Dátum vydania: September 2013 Vydavateľ: Zoči Voči
Tracklist:
AUDIOHEROÍN
Dátum vydania: Október 2014 Vydavateľ: Agentúra Žijeme hudbou
Tracklist:
Rok 2016.
Na jar vyšiel singel Kráľ spolu s lyric videom na podporu YTB TOUR, ktoré sa konalo na Slovensku
V októbri vyšiel singel aj s videoklipom ku skladbe Milión ciest (prvá skladba bez Jana Pisoňa od roku 2011) na podporu Celý týždeň dospávam Tour, prvým, na ktorom hral na gitaru Juraj Štefánik ml.
XIII
Dátum vydania: december 2017 Vydavateľ: ZOČI VOČI
Tracklist
Štýl a motív textov.
Hudobný štýl by sa dal charakterizovať ako zmes punku, metalu, metalcore a rocku. Texty a hudbu v kapele tvorí prímárne Michal Žitňanský. Poznávacím znamením kapely je melodickosť textov. Melódia je jednoduchá a ľahko zapamätateľná. V textoch dominujú prvky porovnávania sa medzi ľuďmi, medziľudské vzťahy, láska, ale taktiež témy bežného života.
Vplyv na kapelu.
Skupina zo začiatku vychádzala zo slovenskej scény, kde bola ovplyvnená prevažne kapelami ako Iné Kafe, Zóna A a Konflikt. Postupne kapela začala zapájať prvky skupín ako Rancid, The Distillers a Misfits. Neskôr na kapelu mali vplyv kapely ako Hatebreed, Killswitch Engage, Bullet for my Valentine, Bring Me the Horizon, alebo Escape the Fate. Okrem vlastnej tvorby hrala kapela v začiatkoch aj cover verzie známych populárnych hitov..